પ્રવિણ તોગડીયાના ટાર્ગેટ પર કોંગ્રેસ નહિ પણ વર્તમાન ભાજપની મોદી સરકાર નિશાન પર હોય તેમ દેશની ભૂખમરી, બેરોજગારી, ખેડૂતોની આત્મહત્યા, રામ મંદિરનો મામલો, કલમ ૩૭૦ નો મામલો, સમાન સિવિલ કોડ, ગૌ હત્યા વિરોધી કાયદો સહિતના મુદા્ઓ પર વર્તમાન સરકારને આડેહાથ લીધી હતી. ર્ડા. તોગડીયાએ કહ્યુ હતું કે, તમે રામને છોડયા, કેશુભાઇ અને કાશીરામને છોડયા અને બાવળીયા જેવા કોંગ્રેસી સાથે પ્રેમ કરી ભાજપનું પણ કોંગ્રેસીકરણ કરી નાખ્યાનો આરોપ મૂકી ૨૦૧૯ પહેલા સુધરી જવાની ચીમકી આપી નહિ તો ૨૦૧૪માં તમોને રામ મંદિર માટે, ૩૭૦ માટે, સમાન સિવિલ કોડ માટે દિલ્હી મોકલ્યા હતા તેજ હિન્દુઓ ઘરભેગા કરવામાં પાછા નહિ પડે તેમ જણાવ્યુ હતું.